钦定古今图书集成/理学汇编/学行典/第221卷 > 王俊
## 钦定古今图书集成/理学汇编/学行典/第221卷 > 王俊

按《潞安府志》：“王俊，潞州人。质朴无伪。亲终，庐于墓，旷
野无垣，日夕悲泣，负土筑坟，吊者至，惟稽颡不语。居
三年，盗贼虎狼无犯者。里人欲举其孝，力止之曰：‘人
子自尽其心，何以旌为’？”自是里人化之，庐墓者有仇
氏二孝感仇氏而接迹者有梓人张攒、张提，乡民郭
景荣车桐。虽有旌未旌，皆本于诚，足以励俗。